stanford-oval/wikipedia huggingface dataset:
קונקס
תצוגות ותערוכות

קונקס יוצאת למסעות ברחבי ארצות הברית עם תערוכות של דגמים ענקיים ומיוחדים, חלקם בנויים מעשרות אלפי חלקים. לדוגמה – דגם של בניין הקפיטול האמריקני באורך 24 מטרים. זהו הדגם הגדול ביותר שנבנה עד כה. במסגרת כנס "נשים בהנדסה" באוניברסיטת קונקורדיה הוקמו דגמים גדולים של מגדל סירס, מעבורת חלל ומגדל אייפל.
משחקים דומים

לגו
קונסטרקטס
רותי (שיר של דנה אינטרנשיונל)

"רותי" (מעוצב: "Rוּתי") הוא שיר שהוקלט על ידי הזמרת-יוצרת הישראלית דנה אינטרנשיונל. הוא יצא לאור ב-25 ביוני 2017, בהוצאת חברת התקליטים NMC יונייטד אנטרטיינמנט, כסינגל שלא מתוך אלבום. הוא נכתב והולחן על ידי רגב דהן והופק על ידי אורי "Ori-O" גלילי.
השיר הגיע למקום השביעי במצעד של מדיה פורסט.
רקע וכתיבה

השיר נכתב והולחן על ידי רגב דהן והופק על ידי אורי "Ori-O" גלילי. את "רותי" הוציאה אינטרנשיונל בהפרש של שלוש שנים מאז יציאת הסינגל הקודם שלה, "אמונות קטנות" (2014). ב-20 ביוני 2017 נודע כי "רותי" עתיד להתפרסם כסינגל רשמי מטעם אינטרנשיונל. בהמשך, הופץ ב-25 ביוני עם קליפ מילים נלווה.
השיר עוסק בעקרת בית מיואשת בשם רותי שמפנטזת על "מקום טוב יותר". בריאיון לרדיו תל אביב הצהירה אינטרנשיונל: "רותי היא בחורה מדליקה, הייתי מתארת אותה על גבול הדו קוטבית. היא רוצה לברוח, והיא לא יודעת מה לעשות, אם להיות פה או להיות שם. סיפור מהסוג שהרבה נשים עוברות בחיים כשהן עוברות את גיל 30, אם להתנהג כמו ילדה או לקבל אחריות על החיים, אם לברוח ולנסות במקום אחר כי לא טוב לך. ואז את עושה סיבוב ומגלה שבעצם מתחת לאף הכי טוב לך. שיר שאמור להצחיק ולעשות פאן, כמובן שיש שכן חתיך צעיר ממנה שתמיד עושה לה עיניים והיא שוקלת אם להיות קוגרית או לא... אני בטוחה שאני מזדהה איתה, אני מרגישה שזה שיר עליי וכשאני משמיעה את השיר לאנשים הם אומרים שאלה מילים מהחיים. הרבה נשים יכולות להיזדהות איתה, נשים מבולבלות שלא כרוכות אחרי גבר בעיניים עצומות ושרוצות יותר עצמאות".
הופעה

אינטרנשיונל ביצעה לראשונה עם השיר על ביום העצמאות 2018, כשנה לאחר יציאת השיר הסינגל.
וידאו קליפ

האודיו הרשמי של השיר פורסם ב-25 ביוני 2017 והועלה לערוץ היוטיוב הרשמי של דנה אינטרנשיונל, עם עטיפת הסינגל עצמו.
נכון ליולי 2023 עומד מונה הצפיות של הקליפ על למעלה ממיליון צפיות.
מיקומי שיא

|   ‏‏‏  מצעדים ודירוגים (2017)> מדינה |   ‏‏‏  מצעדים ודירוגים (2017)> מצעד |   ‏‏‏  מצעדים ודירוגים (2017)> מיקום שיא |   ‏‏‏  מצעדים ודירוגים (2017)>  |
| --- | --- | --- | --- |
|  ישראל | מדיה פורסט ישראל | 7 |  |
|  ישראל | רדיו אמצע הדרך | 15 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 25 ביוני 2017 | הזרמת מוזיקה • הורדה דיגיטלית | NMC |  |
הערות שוליים

1 2 3 4 5 6  רותי, 2017-06-25, נבדק ב-2023-07-01
↑  niv the tool, המצעד השבועי של מדיה פורסט, באתר mediaforest-group
↑  Dana International - Little Faiths דנה אינטרנשיונל - אמונות קטנות, נבדק ב-2023-07-01
1 2 3  Dana International - Ruti - דנה אינטרנשיונל - רותי (Prod. by Ori-O), נבדק ב-2023-07-01
1 2  רותי, באתר Dana International community
| דנה אינטרנשיונל |
| --- | --- | --- |
| אלבומים • סינגלים • וידאוגרפיה • שירים | אלבומים • סינגלים • וידאוגרפיה • שירים |  |
| אלבומי אולפן | דנה אינטרנשיונל • אומפטמפה • איפיטמפה • מגנונה • חופשייה • יותר ויותר • החלום האפשרי • הכל זה לטובה |  |
| אלבומים אחרים | דיווה – האוסף • האלבום • אוסף הסינגלים • 101 כלבים דלמטים |  |
| ערכים קשורים | אירוויזיון 1998 • אירוויזיון 2011 • עופר ניסים • "דנה קמה" • "מחווה לדנה אינטרנשיונל" |  |
| דנה אינטרנשיונל – שירים |
| --- | --- | --- |
| דנה אינטרנשיונל | "פטה מורגנה" • "סמר-מר" • "מי שלא רוצה אותי" • "משחק הדמעות" • "No Alibi" • "ערוסה" • "Yes Sir, I Can Boogie" • "סעידה סולטנה" (2015) • "דנה אינטרנשיונל" • "ההצגה חייבת להמשך" |  |
| אומפטמפה | "לילה טוב אירופה" • "פטראנס" • "אני לא יכולה בלעדיך" • "ישנן בנות" • "Umpatampa" • "Qu'est-Ce Que C'est?" • "Right Now" •‏ "100% גבר" • "בתולה" • "Zomba" • "דרור יקרא" • "נוסעת לפטרה" |  |
| איפיטמפה | "אני רוצה לחיות" • "מי שלא רוקד עומד" • "פלאש גורדון" • "לילה טוב אירופה" • "דנה אינטרנשיונל" • "Qu'est-Ce Que C'est?" • "בתולה" |  |
| מגנונה | "מגנונה" • "Let Kiss" • "דון קיחוטה" • "יש בו אש" • "I'm Gonna Let" ‏• "Cinquemilla" • "מנפנפת" • "אות משמים" • "סיפור אהבתם של חס וחלילה" • "בוא" |  |
| דיווה – האוסף | "Power" • "שיר קדמשנתי (סקס אחר)" • "זמר שלוש התשובות" |  |
| חופשייה | "Dror Yikra (Traditional Prayer for Freedom)" •‏ "Free" • "מוכר הפרחים" • "Love Is All There Is" •‏ "Language of Love" • "עד סוף הזמן" • "La Vita è Bella" •‏ "Tease Me" •‏ "Glamorous" • "אני אוהבת" • "This Is the Night" •‏ "If You Don't Love Me The Way I Am" •‏ "Woman in Love" •‏ "Diva" |  |
| יותר ויותר | "ניצחתי" • "תן לחיות" • "אלף ימים של אהבה (קשר)" • "יותר ויותר" • "לקום בבוקר" • "אתה הורס" • "אתה הדי.ג'י. שלי" • "הרגשה טובה" • "שיר" • "בדרך אל החופש" • "הכל יהיה ורוד" • "ואחרי הכל" • "עד סוף הזמן" |  |
| החלום האפשרי | "עד היום" • "תחלום" • "תגיד לי, מי?" • "מכת חום (איי לה דיר לה דה דה)" • "החלום האפשרי" • "בסוף יהיה טוב..." • "רק לא היום" • "Gotta Move On" •‏ "Superman" • "סיפור קצר" • "ניצחתי" (גרסה אקוסטית) |  |
| הכל זה לטובה | "הכל זה לטובה" • "יום הולדת" • "בראשית" • "לא מאמינה" • "יאללה באלגן" • "סרט הודי" • "Love Boy" • "את מוכנה" • "איפה הלב" • "אתה ממגנט אותי" • "יום אחר" • "חורבות האהבה" |  |
| שירים אחרים | "Power" • "וזה לא מה ש..." • "במקום הכי נמוך בתל אביב" • "האם זו אהבה" • "עליי" • "Ding Dong" • "כשהגברים רוקדים" • "מה לעשות?" • "Loca" • "עיר שלמה" • "Down on Me" • "ילדים זה שמחה" • "אמונות קטנות" • "We Can Make It" • "רותי" • "יש לי אהבה (לה קוסטה)" • "נשארת איתך" • "Diva to Diva" •‏ "Just the Way You Are" • "מקהלה עליזה" • "אחלה גבר" • "לה קוקרצ'ה" • "Big D*** Energy" • "הכרזת מלחמה" • "שקיעה אחת" • "הכוס הכחולה" • "תדליקו את האור" |  |
הומברטו קאריו

| --- | --- |
 לידה:  20 באוקטובר 1995 (בן 29) מונטריי, נואבו לאון, מקסיקו
 שם במה:  ברטו הומברטו קאריו הומברטו פידוראסיו אולטימו נינג'ה
 משקל:  90 ק"ג
 גובה:  1.85 מטר
 לאום:  מקסיקני
 קריירה מקצוענית:  16 בדצמבר 2012 – הווה (12 שנים)
 מאמנים:  מריו סגורה מר לינסה
 ליגות:  WWE
הומברטו גרזה קאריו (באנגלית: Humberto Garza Carrillo; נולד ב-20 באוקטובר 1995) הידוע יותר בשם הבמה שלו, מברטו הוא מתאבק מקסיקני, המופיע בארגון ההיאבקות WWE, בתוכנית סמאקדאון. במקסיקו הוא הופיע תחת שם הבמה אולטימו נינג'ה. קאריו הוא מתאבק דור שלישי, הבן של הומברטו גרזה ג'וניור והנכד של הומברטו גרזה. הוא האחיין של הקטור גרזה והבן דוד של מתאבק ה-WWE, אנג'ל גרזה.
קריירת היאבקות מקצועית > קריירה מוקדמת (2012–2018)

ב-16 בדצמבר 2012, קאריו החל בקריירה שלו כמתאבק מקצועי, כשהופיע תחת שם הבמה אולטימו נינג'ה לצד אל נינג'ה ג'וניור בניצחונם על ג'נוסידה והחיה. אולטימו נינג'ה התאבק במקסיקו במשך שש השנים הבאות במגוון ארגונים היאבקות אחרים כמו Lucha Libre Del Norte,‏ Lucha Libre Del Norte ועוד. במהלך הקריירה שלו במקסיקו, הוא זכה במספר אליפויות כמו אליפות הזוגות של PCLL, אליפות הזוגות של LyC, אליפות הזוגות של The Crash ואליפות העולם במשקל בינוני של WWA. כמו כן, הוא הופיעע במגוון ארגוני היאבקות מחוץ למקסיקו כמו Pro Wrestling Noah,‏ Major League Wrestling ועוד.
חיים אישיים

הומברטו קאריו הוא הבן דוד של אנג'ל גרזה, האחיין של הקטור גרזה, נכדו של הומברטו גרזה ובנו של הומברטו גרזה ג'וניור. בנוסף, הוא אחיין מדרגה שנייה של מריו סגורה, בן דוד מדרגה שנייה של מסקרה פורפורה ואל נינג'ה ג'וניור ובן דוד של אל סולטן. ב-11 באפריל 2019, קאריו וחברתו, טניה רמירז, התארסו, כשב-27 ביולי, הוא נישא לה.
אליפויות והישגים

הישגים בארגון ההיאבקות Casanova Pro/Producciones Casanova - PCLL
אליפות הזוגות של PCLL (פעם אחת)  - עם אפידמיוס
הישגים בארגון ההיאבקות Llaves y Candados - LyC
אליפות הזוגות של LyC (פעם אחת)  - עם גרזה ג'וניור
אליפות העולם במשקל בינוני של WWA (פעם אחת)
הישגים במגזין ההיאבקות Pro Wrestling Illustrated - PWI
PWI דירג אותו במקום ה-91 מתוך 500 המתאבקים הטובים ביותר לשנת 2020
הישגים בארגון ההיאבקות The Crash Lucha Libre
אליפות הזוגות של The Crash (פעם אחת)  - עם גרזה ג'וניור
הערות שוליים

↑  צ'לסי גרין ומיה יים הן בין המגויסות החדשות לארגון ההיאבקות WWE
↑  אנדרדה הושעה מהארגון לאחר שהפר את מדיניות הבריאות
↑  הומברטו קאריו התארס
ליגת האלופות בכדורעף

| --- | --- |
לוגו ליגת האלופות
 ענף:  כדורעף
 תאריך ייסוד:  1959
 ארגון מפעיל:  CEV
 מספר מתמודדים:  28
 יבשת:  אירופה
 זוכה:  טרנטינו (2023/2024)
 הכי הרבה זכיות:  צסק"א מוסקבה (13 זכיות)
 מפעל גבוה יותר:  אין
 מפעל נמוך יותר:  גביע CEV
 אתר רשמי
 
ליגת האלופות בכדורעף, או רשמית ליגת האלופות של קונפדרציית הכדורעף האירופית (באנגלית: CEV Champions League) היא תחרות אירופית בכדורעף גברים בין מועדוני הכדורעף המקצועניים באירופה ומהווה לליגה העליונה ביבשת ולמפעל היוקרתי ביותר בתחום הכדורעף באירופה.
זניט קאזאן הרוסית היא הקבוצה שזכתה מירב תוארי אליפות הליגה במתכונתה הנוכחית (5 פעמים) ומחזיקה בשיא רצף הזכייה (3 פעמים רצופות). צסק"א מוסקבה היא שיאנית הזכיות מאז הקמת הטורניר (13 זכיות) ובשיא הכללי לזכייה ברצף (4 פעמים רצופות).
מבנה

28 קבוצות נוטלות חלק בשלב הבתים ובו שבעה בתים. כל משחק מעניק נקודות בסדר, הבא:
ניצחון 3:0 או 3:1 מעניק 3 נקודות
ניצחון 3:2 מעניק 2 נקודות
הפסד 2:3 מעניק נקודה אחת
שבע אלופות הבתים, כמו גם חמש הקבוצות הטובות ביותר שסיימו כסגניות הבתים מעפילות לפלייאוף. שישה זוגות של קבוצות מנהלות ביניהן משחק בית וחוץ, שש המנצחות מכל זוג יוצרות שלושה זוגות והן משחקות ביניהן משחק בית וחוץ.
שלב הפיינל-פור נערך בשיטה הבאה: 3 הקבוצות המנצחות מתמודדות בנוסף לקבוצה המארחת את הפיינל-פור. משחק הגמר נערך לרוב בחודש מרץ.
היסטוריה

רעיון הטורניר הוא יוזמתה של פדרציית הכדורעף הרומנית שפנתה עם ההצעה לארגון FIVB.
גביע האלופות האירופי בכדורעף נערך לראשונה בעונת 1959/1960 וזכתה בו קבוצת הכדורעף של צסק"א מוסקבה הסובייטית. מעונת 1960/1961 נערך גם טורניר גביע האלופות האירופי בכדורעף נשים. בעשור הראשון לקיומו השתתפו בו גם קבוצות כדורעף אפריקאיות מטוניס, מרוקו ומצרים.
בתחילה הטורניר נערך בשיטת פלייאוף, כשהמנצחת נקבעה בסיכום שני משחקים. בעונות 1965-1971 הפורמט שונה כך שנערך משחק בשיטת הטובה משלושה משחקים, משחקי בית חוץ ומשחק שלישי באולם נייטרלי במקרה שכל אחת ניצחה משחק אחד.
בשנים 1972-1988 הטורניר נערך בשיטת ליגה בת מספר מחזורים. שלב הגמר נערך בשיטת בית בן ארבע קבוצות שהקבוצה בעלת המאזן הטוב ביותר הוכרזה לאלופה.
משנת 1989 הליגה נערכת במספר שלבים: שלב בתים, פלייאוף ושלב הפיינל פור שבמרכזו משחקי חצי גמר, גמר ומשחק על המקום השלישי שנערכים בעיר אחת במשך יומיים (בפורמט הדומה למה שמתרחש ביורוליג). מארחת הפלייאוף נקבעת בהחלטת קונפדרציית הכדורעף האירופית לפני פתיחת העונה (כשהקבוצה המארחת משתתפת באופן אוטומטי בפיינל פור). יוצא מן הכלל היה בעונת 2008/2009 כששלב הפיינל פור נערך בפראג ללא השתתפות קבוצה צ'כית.
מאז עונת 1999/2000 נערך הטורניר במתכונת הנוכחית כליגת האלופות בכדורעף.
בעונת 2009/2010 ושתי העונות שלאחריה השתתפו 24 קבוצות, כשמהן 9 הקבוצות הגרועות ביותר הודחו מהשתתפות במפעלים האירופיים בעוד ארבע הקבוצות הטובות מהן השתתפו בגביע האתגר, הטורניר השני בחשיבותו בכדורעף האירופי. באותה עונה הפיינל פור תוכנן להיערך ב-10 וב-11 באפריל בלודז', פולין, אך נדחה לבסוף ל-1 ול-2 במאי בשל אסון התרסקות המטוס הנשיאותי ובו היו בכירי המדינה.
ישראל בליגת האלופות

אלופת ישראל בכדורעף זכאית לקבל כרטיס להשתתף במוקדמות ליגת האלופות אך לא לקבל כרטיס ישיר לשלב הבתים עקב דירוג נמוך של הליגה.
לאורך השנים האלופות הליגה העדיפו לא לשחק במפעל עקב תקציב נחות שיש להם משמועתית מקבוצות אחרות שמשתתפות במפעל שלא מספיק להתחרות באופן תחרותי אמיתי ומעדיפות לשחק בגביע CEV או בגביע האתגר שנחשבים למפעלים נוחים יותר ומתאימים יותר כדי להגיע להישגים ספורטיבים.
הקבוצה שמודחת במוקדמות עוברת לשחק בשלב הראשון של גביע CEV.
בעונת 2016/2017 השתתפה הפועל מטה אשר במוקדמות כאשר פגשה את קבוצת טירול מאוסטריה הקבוצה הפסידה לה בשני המשחקים בבית ובחוץ והודחה.
בעונת 2017/2018 השתתפה מכבי תל אביב במוקדמות כאשר פגשה את שחטיור סוליגורסק מבלארוס מכבי ניצחה במשחק הראשון בבית אך הפסידה במשחק השני בחוץ והודחה בגלל נחיתות במערכות לטובת הבלארוסים.
אלופות

1959-60 ברית המועצות צסק"א מוסקבה
1960-61 רומניה ראפיד בוקרשט
1961-62 ברית המועצות צסק"א מוסקבה
1962-63 רומניה ראפיד בוקרשט
1963-64 גרמניה המזרחית לייפציג
1964-65 רומניה ראפיד בוקרשט
1965-66 רומניה דינמו בוקרשט
1966-67 רומניה דינמו בוקרשט
1967-68 צ'כוסלובקיה ספרטק ברנו
1968-69 בולגריה צסק"א סופיה
1969-70 ברית המועצות בורווסטניק אלמטי
1970-71 ברית המועצות בורווסטניק אלמטי
1971-72 צ'כוסלובקיה זטור ברנו
1972-73 ברית המועצות צסק"א מוסקבה
1973-74 ברית המועצות צסק"א מוסקבה
1974-75 ברית המועצות צסק"א מוסקבה
1975-76 צ'כוסלובקיה דוקלה ליברץ
1976-77 ברית המועצות צסק"א מוסקבה
1977-78 פולין פלומין מילוביצה
1978-79 צ'כוסלובקיה הכוכב האדום ברטיסלבה
1979-80 איטליה טורינו
1980-81 רומניה דינמו בוקרשט
1981-82 ברית המועצות צסק"א מוסקבה
1982-83 ברית המועצות צסק"א מוסקבה
1983-84 איטליה סנטל פארמה
1984-85 איטליה סנטל פארמה
1985-86 ברית המועצות צסק"א מוסקבה
1986-87 ברית המועצות צסק"א מוסקבה
1987-88 ברית המועצות צסק"א מוסקבה
1988-89 ברית המועצות צסק"א מוסקבה
1989-90 איטליה מודנה
1990-91 ברית המועצות צסק"א מוסקבה
1991-92 איטליה פורטו ראוונה
1992-93 איטליה פורטו ראוונה
1993-94 איטליה פורטו ראוונה
1994-95 איטליה טרוויסו
1995-96 איטליה מודנה
1996-97 איטליה מודנה
1997-98 איטליה מודנה
1998-99 איטליה טרוויסו
1999-00 איטליה טרוויסו
2000-01 צרפת פריז
2001-02 איטליה לובה מצרטה
2002-03 רוסיה לוקומוטיב בלגורוד
2003-04 רוסיה לוקומוטיב בלגורוד
2004-05 צרפת טורס
2005-06 איטליה טרוויסו
2006-07 גרמניה פרידריכשאפן
2007-08 רוסיה דינמו-טטרנסגז קאזאן
2008-09 איטליה טרנטינו
2009-10 איטליה טרנטינו
2010-11 איטליה טרנטינו
2011-12 רוסיה זניט קאזאן
2012-13 רוסיה לוקומוטיב נובוסיבירסק
2013-14 רוסיה בלוגוריה בלגורוד
2014-15 רוסיה זניט קאזאן
2015-16 רוסיה זניט קאזאן
2016-17 רוסיה זניט קאזאן
2017-18 רוסיה זניט קאזאן
2018-19 איטליה לובה מצרטה
2019-20 המפעל לא הגיע לסיימו עקב מגפת הקורונה.
2020-21 פולין זקסה
2021-22 פולין זקסה
2022-23 פולין זקסה
2023-24 איטליה טרנטינו טרנטו
אליפות לפי קבוצה

| מועדון | אליפויות | סגנויות | שנות זכייה |
| --- | --- | --- | --- |
| ברית המועצות צסק"א מוסקבה | 13 | 3 | 1959/60, 1961/62, 1972/73, 1973/74, 1974/75, 1976/77, 1981/82, 1982/83, 1985/86, 1986/87, 1987/88, 1988/89, 1990/91 |
| רוסיה זניט קאזאן | 6 | 2 | 2007/2008, 2011/12, 2014/15, 2015/16, 2016/17, 2017/18 |
| איטליה מודנה | 4 | 4 | 1989/90, 1995/96, 1996/97, 1997/98 |
| איטליה טרוויזו | 4 | 1 | 1994/95, 1998/99, 1999/00, 2005/06 |
| איטליה טרנטינו | 3 | 3 | 2008/09, 2009/10, 2010/11 |
| רומניה ראפיד בוקרשט | 3 | 4 | 1960/61, 1962/63, 1964/65 |
| רומניה דינמו בוקרשט | 3 | 3 | 1965/66, 1966/67, 1980/81 |
| איטליה פורטו ראוונה | 3 | 1 | 1991/92, 1992/93, 1993/94 |
| פולין זקסה | 3 | 0 | 2020/21, 2021/22, 2022/23 |
| רוסיה בלוגוריה בלגורוד | 3 | 0 | 2002/03, 2003/04, 2013/14 |
| איטליה פארמה | 2 | 4 | 1983/84, 1984/85 |
| צ'כוסלובקיה ברנו | 2 | 2 | 1967/68, 1971/72 |
| איטליה לובה | 2 | 1 | 2001/02, 2018/19 |
| ברית המועצות בורווסטניק אלמטי | 2 | 0 | 1969/70, 1970/71 |
| גרמניה המזרחית לייפציג | 1 | 1 | 1963/64 |
| צ'כוסלובקיה ברטיסלבה | 1 | 1 | 1978/79 |
| איטליה טורינו | 1 | 1 | 1979/80 |
| צרפת טורס | 1 | 1 | 2004/05 |
| גרמניה פרידריכשאפן | 1 | 1 | 2006/07 |
| בולגריה צסק"א סופיה | 1 | 0 | 1968/69 |
| צ'כוסלובקיה דוקלה ליברץ | 1 | 0 | 1975/76 |
| פולין פלומין מילוביצה | 1 | 0 | 1977/78 |
| צרפת פריז | 1 | 0 | 2000/01 |
| רוסיה לוקומוטיב נובוסיבירסק | 1 | 0 | 2012/13 |
| פולין יאסטשמבסקי ונגל | 0 | 1 |  |
אליפויות לפי מדינה

| מדינה | זכיות | סגנויות | גמרים |
| --- | --- | --- | --- |
| ברית המועצות ברית המועצות רוסיה רוסיה | ‏15 10 | ‏3 4 | ‏18 14 |
| איטליה איטליה | ‏19 | ‏18 | ‏35 |
| רומניה רומניה | 6 | 9 | 15 |
פולין פולין: 4
| צ'כוסלובקיה צ'כוסלובקיה | 3 | 2 | 5 |
| צרפת צרפת | 2 | 3 | 5 |

| בולגריה בולגריה | 1 | 2 | 3 |
| גרמניה גרמניה גרמניה המזרחית גרמניה המזרחית | ‏1 1 | ‏2 1 | ‏3 2 |
| סלובקיה סלובקיה | 1 | 1 | 2 |
| יוון יוון | 0 | 5 | 5 |
| יוגוסלביה יוגוסלביה | 0 | 3 | 3 |
| בלגיה בלגיה | 0 | 2 | 2 |
| הולנד הולנד | 0 | 2 | 2 |
| ספרד ספרד | 0 | 1 | 1 |
| טורקיה טורקיה | 0 | 1 | 1 |
ליגת האלופות בכדורעף נשים

ליגת האלופות בכדורעף נשים (CEV Women's Champions League) נערכת מאז עונת 1960/1961. הקבוצה שזכתה במירב תוארי הליגה היא קבוצת הכדורעף של דינמו מוסקבה, שזכתה בו 11 פעמים.
ראו גם

גביע CEV, המפעל השני בחשיבותו בענף
הערות שוליים

↑  מידע היסטורי על הטורניר, באתר קונפדרציית הכדורעף האירופית (באנגלית)
פרמהנסה יוגאננדה

| --- | --- |

 לידה:  5 בינואר 1893 גוראקפור, הפרובינציות הצפון-מערביות, הודו הבריטית הודו הבריטית
 פטירה:  7 במרץ 1952 (בגיל 59) לוס אנג'לס, ארצות הברית ארצות הברית
 שם לידה:  Mukunda Lal Ghosh 
 מדינה:  הודו הבריטית הודו הבריטית ארצות הברית ארצות הברית אופייה
 מקום קבורה:  פורסט לאון ממוריאל פארק 
 השכלה:  אוניברסיטת קולקטה
 מקצוע:  גורו מיסטיקן פילנתרופ
 השקפה דתית:  הינדואיזם 
 חתימה:   
 
פרמהנסה יוגאננדה (באנגלית: Paramahansa Yogananda, נולד מוקונדה לאל גוש; 5 בינואר 1893 – 7 במרץ 1952) היה נזיר הודי, יוגי וגורו שהציג למיליונים את תורת המדיטציה וקרייה יוגה באמצעות ארגון "אגודת ההגשמה העצמית" שלו (SRF) / אגודת יוגודה סאטסאנגה (YSS) מהודו, וחי את 32 שנותיו האחרונות באמריקה. כתלמידו הראשי של גורו היוגה הבנגלי סוואמי שרי יוקטשוור ג'ירי, הוא נשלח על ידי שושלתו להפיץ את תורת היוגה למערב, להוכיח את האחדות בין הדתות המזרחיות והמערביות ולהוטיף איזון בין צמיחה והתפתחות חומרית מערבית לרוחניות הודית. השפעתו ארוכת השנים בתנועת היוגה האמריקאית, ובמיוחד בתרבות היוגה של לוס אנג'לס, הביאה אותו למוכר, על ידי מומחים ליוגה, כאל "אבי היוגה במערב".
יוגאננדה היה המורה ההודי הראשון שהתיישב באמריקה, וההודי הבולט הראשון שהתארח בבית הלבן (על ידי הנשיא קלווין קולידג ' בשנת 1927); ההוקרה המוקדמת שלו הובילה לכך שהוא זכה לכינוי "גורו הסופרסטאר הראשון של המאה העשרים", על ידי "לוס אנג'לס טיימס". כשהגיע לבוסטון בשנת 1920, הוא יצא למסע הופעות לפני שהתיישב בלוס אנג'לס בשנת 1925. במשך שני העשורים וחצי הבאים הוא זכה לתהילה מקומית, כמו גם הרחיב את השפעתו ברחבי העולם: הוא הקים מסדר נזירי והכשיר תלמידים, יצא לסיורי הוראה, קנה נכסים לארגונו באזורים שונים בקליפורניה, וחנך אלפים לקריאה יוגה. עד שנת 1952 היו ל-SRF למעלה ממאה מרכזים הן בהודו והן בארצות הברית; כיום, יש להם קבוצות כמעט בכל עיר אמריקאית גדולה. עקרונות ה"חיים הפשוטים והחשיבה הגבוהה" שלו משכו אנשים מכל הרקע בקרב חסידיו.
יוגאננדה פרסם את ספרו, "אוטוביוגרפיה של יוגי", בשנת 1946, והספר זכה להצלחה אצל המבקרים ובאופן מסחרי; מאז הוצאתו הראשונה הוא מכר למעלה מארבעה מיליון עותקים, ונכלל ברשימת הוצאת הרפר סן פרנסיסקו כאחד מ"100 ספרי הרוח הטובים ביותר של המאה העשרים". מנכ"ל אפל לשעבר, סטיב ג'ובס, הזמין 500 עותקים מהספר לאנדרטה לזכרו, כדי שכל אורח יוכל לקבל עותק. הספר נדפס בקביעות והוא מכונה "הספר ששינה את חייהם של מיליונים". סרט תיעודי משנת 2014, Awake: The Life of Yogananda, זכה במספר פרסים בפסטיבלי קולנוע ברחבי העולם. דמותו, שנותרה מובילה ברוחניות המערבית עד ימינו, גרמה לסופרים כמו פיליפ גולדברג להתייחס אליו כאל "הידוע והאהוב מכל המורים הרוחניים ההודים שהגיעו למערב ... באמצעות כוחו של אופיו והעברתו המיומנת של חוכמה נצחית, הוא הראה את הדרך למיליונים להתעלות מעל מחסומים לשחרור הנפש."
ביוגרפיה > כנער וכתלמיד

יוגננדה נולד בגוראקפור שבפרובינציות הצפון-מערביות, הודו הבריטית (בימינו אוטר פרדש, הודו), למשפחה הינדית אדוקה. לדברי אחיו הצעיר, סננדה, משנותיו המוקדמות המודעות והחוויה של מוקונדה ברוחניות הייתה הרבה מעבר למקובל. אביו, באגבאהטי שרן גוש, היה סגן נשיא הרכבת בנגל-נגפור; לאור אופייה הנוודי של עבודתו היה מעביר את משפחתו למספר ערים במהלך ילדותו של יוגאננדה, כולל לאהור, באריילי, וקולקטה. אביו היה מממן מסעות ברכבות לטיולים הרבים בילדותו לערים רחוקות ונקודות עלייה לרגל, אותן היה עושה לעיתים קרובות עם חברים. בצעירותו חיפש רבים מהחכמים והקדושים ההינדים בהודו, כולל סוואם "הנמר" סוואמי, גנדה באבה ומהנדרנת גופטה, בתקווה למצוא מורה מואר שינחה אותו במסעו הרוחני.
לאחר סיום התיכון, עזב יוגאננדה את ביתו והצטרף למנזר מהאמנדל בעיר ואראנסי אף על פי שמהר מאוד נעשה לא מרוצה על התעקשות המנזר בעבודה ממוסדת ולא במדיטציה ותפיסה אלוהית. ב-1910, החל להתפלל לכיוון. חיפושו אחר מורים שונים כמעט הסתיים כאשר בגיל 17 הוא מצא את הגורו שלו, סוואמי שרי יוקטשוור גירי. באוטוביוגרפיה שלו, הוא מתאר את פגישתו עם שרי יוקטשוור כהצתה מחודשת של מערכת יחסים שהתפרסה על פני כמה גלגולי חיים:
"נכנסנו לאחדות של שתיקה; מילים נראו כמידת העליונות. הרוחנות זרמה בשירה ללא קול מלב המאסטר לתלמיד. עם אנטנה של תובנה בלתי הפיכה הרגשתי שהגורו שלי מכיר את אלוהים, ויוביל אותי אליו. טשטוש החיים האלה נעלם בשחר שברירי של זיכרונות לפני הלידה. זמן דרמטי! עבר, הווה ועתיד הם סצנות המחזוריות שלה. זו לא הייתה השמש הראשונה שמצאה אותי לרגלי הקודש האלה!"
הוא תירגל תחת שרי יוקטשוור כתלמידו למשך עשר השנים הבאות (1910–1920), במנזרים שלו סרמפור ופורה. בהמשך הודיע שרי יוקטשוור ליוגאננדה שהוא נשלח אליו על ידי הגורו הגדול של שושלתם, מהווטאר באבאג'י, למטרה עולמית מיוחדת של הפצת יוגה.
לאחר שעבר את בחינת הביניים שלו באומנויות מהמכללה הסקוטית של קולקטה, בשנת 1914, הוא סיים תואר המקביל ל-Bachelor of Arts או BA של ימינו (שבאותה עת כונה AB), ממכללת סרמפור, שהייתה מורכת משתי ישויות, האחת כמכללה מכוננת של הסנאט של מכללת סרמפור (אוניברסיטה) והשנייה כמכללה בתוך אוניברסיטת קולקטה, מה שאיפשר לו לבלות באשרם של יוקטשוואר בסרמפור.
ביולי 1914, כמה שבועות לאחר סיום הלימודים בקולג', נדר נדרים רשמיים למסדר הסוואמי הנזירי; יוקטשוואר איפשר לו לבחור את שמו שלו: סוואמי יוגאננדה ג'ירי. בשנת 1917 הקים יוגאננדה בית ספר לנערים בדהיקה, במערב בנגל, ששילב טכניקות חינוכיות מודרניות עם אימוני יוגה ואידיאלים רוחניים. שנה לאחר מכן בית הספר עבר לראנצ'י. אחד מקבוצות התלמידים הראשונות של בית הספר היה אחיו הצעיר, בישנו שרן גוש, שלמד שם אסאנות יוגה ובתורו לימד אסאנות לביקראם חודורי. בית ספר זה יהפוך לימים לחברת יוגודה סאטסנגה של הודו, הסניף ההודי של הארגון האמריקאי של יוגאננדה, אחוות מימוש עצמי.
ביוגרפיה > הוראה באמריקה

בשנת 1920, בזמן מדיטציה יום אחד בבית הספר שלו בחוות ראנצ'י, קיבל יוגאננדה חזון: פנים של המון אמריקאים חלפו לנגד עיניו, שרמז לו שהוא בקרוב ייסע לאמריקה. לאחר שמסר את בית הספר לפקולטה שלו (ובסופו של דבר לתלמיד אחיו סוואמי סטיאננדה), הוא עזב לקולקטה; למחרת קיבל הזמנה מההתאחדות האוניארית האמריקאית לשמש כנציג הודו לקונגרס הבינלאומי של ליברלים דתיים שהתכנס באותה השנה בבוסטון . כאשר חיפש את עצתו של הגורו שלו, יעץ לו שרי יוקטשוור ללכת; מאוחר יותר, בעודו בתפילה עמוקה בחדרו, הוא זכה לביקור מפתיע של מהווטאר באבאג'י, הגורו הגדול של שושלתו, שאמר לו ישירות שהוא זה שנבחר על ידי המאסטרים להפיץ את קריאה יוגה למערב. מרגיע ומרומם, יוגאננדה קיבלה זמן קצר לאחר מכן את ההצעה לנסוע לבוסטון. עדות זו הפכה למאפיין סטנדרטי בהרצאותיו.
באוגוסט 1920 עזב לארצות הברית על סיפון הספינה "עיר ספרטה", למסע של חודשיים, שעגנה ליד בוסטון בסוף ספטמבר. הוא נשא דברים בקונגרס הבינלאומי בתחילת אוקטובר והתקבל יפה; מאוחר יותר באותה שנה הוא הקים את אחוות המימוש העצמי(SRF) כדי להפיץ ברחבי העולם את תורתו על הפרקטיקות והפילוסופיה העתיקה של הודו ביוגה ועל מסורת המדיטציה שלה. יוגאננדה בילה את ארבע השנים הבאות בבוסטון; בינתיים הוא הרצה ולימד בחוף המזרחי ובשנת 1924 יצא לסיור הרצאות חוצה יבשות. אלפים הגיעו להרצאותיו. במהלך תקופה זו הוא משך אליו מספר חסידי ידוענים, בהם הסופרן אמליטה גלי-קורצ'י, הטנור ולדימיר רוזינג וקלרה קלמנס גברילוביץ', בתו של מארק טוויין. בשנת 1925 הקים מרכז בינלאומי למלגת מימוש עצמי בלוס אנג'לס, קליפורניה, שהפך ללב הרוחני והמנהלי של עבודתו ההולכת וגדלה. יוגאננדה היה המורה ההינדי הראשון ליוגה שבילה חלק ניכר מחייו באמריקה; הוא גר בארצות הברית בשנים 1920 עד 1952, נקטע בטיול מורחב בחוץ לארץ בשנים 1935–1936, ובאמצעות תלמידיו פיתח מרכזים שונים של קריאה יוגה ברחבי העולם.
יוגאננדה הועמד לרשימת שמירה ממשלתית והוחזק תחת פיקוח על ידי ה-FBI והרשויות הבריטיות, שהיו מודאגים מתנועת העצמאות ההולכת וגדלה בהודו. בשנים 1926–1937 נשמר עליו תיק חסוי בגלל דאגה למנהגיו הדתיים והמוסריים. בשנת 1928, משך יוגאננדה פרסום שלילי במיאמי, כאשר התגובה הציבורית להיבטים מסוימים שבהוראתו, שערבו נשים, גרמה להפרעה ציבורית; מפקד המשטרה, לסלי קוויג, "הציע" לו לעזוב את העיר.